TTCL คว้างานก่อสร้างใหม่ในลาว มูลค่าราว 7.3 พันลบ.
TTCL คว้างานก่อสร้างใหม่ในลาว มูลค่าราว 7.3 พันลบ.
11 พ.ค. 2558

บริษัท ทีทีซีแอล จำกัด (มหาชน) หรือ TTCL เปิดเผยว่า บริษัทได้รับหนังสือแจ้งเจตจำนง โครงการก่อสร้างใหม่ในลาว คิดเป็นมูลค่าโครงการในส่วนของกลุ่มบริษัทประมาณ 220 ล้านเหรียญสหรัฐ หรือราว 7.3 พันล้านบาท
โดยงานดังกล่าวเป็นงานประเภทโครงการ Processing Plant Construction ภายใต้ชื่อ Rock Salt Exploitation and Processing Plant ซึ่งมี Vietnam National Chemicals Group เป็นเจ้าของโครงการ ขณะที่มีกิจการร่วมค้า TTCL Group – K-UTEC-CECO เป็นผู้รับเหมาโครงการ
สำหรับมูลค่าโครงการเฉพาะส่วนของ TTCL Group อยู่ที่ประมาณ 220 ล้านเหรียญสหรัฐ หรือประมาณ 7.3 พันล้านบาท โดยขอบเขตของงาน เป็นการออกแบบวิศวกรรม จัดซื้อเครื่องจักรวัสดุอุปกรณ์และก่อสร้างครบวงจร โดยมีที่ตั้งโครงการในเขตหนองบก จ.คำม่วน ประเทศสาธารณรัฐประชาธิปไตยประชาชนลาว มีระยะเวลาก่อสร้างตั้งแต่ไตรมาส 3/58 ถึงไตรมาส 2/61